[{"text_idx": "#000001", "text": "Azken egunotan hasiera eman zaio Euskal Pilota Egokituko XI. Gipuzkoako txapelketari, Usurbilen eta Errenterian jokaturiko bi lehiekin: adimen urritasuneko teniseko paleta txapelketa, eta gomazko paleta txapelketa gurpildun aulkian."}, {"text_idx": "#000003", "text": "Aipatutako erakundeetako ordezkariekin batera, txapelketa jokatuko den hainbat herritako udal ordezkariak bildu ziren aurkezpenera, eta baita parte hartuko duten pilotari batzuk ere."}, {"text_idx": "#000004", "text": "Antolatzaileen esanetan, kirolariek gogoz ekingo diote txapelketari, izan ere, hilabete asko pasa dituzte lehian aritzeko aukerarik gabe."}, {"text_idx": "#000005", "text": "GEPFk eta GKEFk eskerrak eman dizkiete udal ordezkari guztiei euren frontoien ateak zabaltzeagatik. Desgaitasuna duten kirolarien gizarteratzea denon ardura dela gogorarazi nahi izan dute antolatzaileek, eta bide hori elkarrekin egiteko deia luzatu dute."}, {"text_idx": "#000006", "text": "Esan bezala, bi lehiaketa izango dira Euskal Pilota Egokituko Gipuzkoako Txapelketan: batetik, adimen urritasuna duten kirolariena; eta, bestetik, urritasun fisikoa duten kirolariena. Lehendabizikoek paletaz jokatuko dute, teniseko pilotarekin; eta bigarrenek gomazko paletaz, gurpil aulkian."}, {"text_idx": "#000008", "text": "Martxoak 6, larunbata: buruz burukoa Errenterian eta gurpildun aulkian Usurbilen."}, {"text_idx": "#000010", "text": "Martxoak 20, larunbata: buruz burukoa Zumaian eta gurpildun aulkian Ataunen."}, {"text_idx": "#000011", "text": "Apirilak 17, larunbata: buruz burukoa Mutrikun eta gurpildun aulkian Errenterian."}, {"text_idx": "#000012", "text": "Maiatzak 15, larunbata: buruz burukoa Alkizan eta gurpildun aulkian Lasarte-Orian."}, {"text_idx": "#000017", "text": "Ekainaren 26an (larunbata) finalak Zumaian izango dira, Aitzuri pilotalekuan, 10:00etan:"}, {"text_idx": "#000018", "text": "-Adimen urritasuna duten pertsonen bikotekako finalak (liga gorria eta liga urdina)."}, {"text_idx": "#000022", "text": "Sei bikotek borrokatuko dute txapelaren bila, kadeteen, 22 urtez azpikoen zein elite mailakoen finaletan"}]